Príloha č. 2 súťažných podkladov

Návrh

**ZMLUVA O DORUČOVANÍ TABULIEK S EVIDENČNÝM ČÍSLOM**

**č.p.: OVO1-2019/000519-xxx**

uzavretá podľa § 610 Obchodného zákonníka v znení neskorších predpisov (ďalej len „Obchodný zákonník“) a  zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.)

(ďalej len „Zmluva“)

**Článok I.**

**ZMLUVNÉ STRANY**

**Objednávateľ:**

Názov: Slovenská republika, zastúpená Ministerstvom vnútra Slovenskej republiky

Sídlo Pribinova 2, 812 72 Bratislava

Bankové spojenie: Štátna pokladnica

IBAN: SK7881800000007000180023

SWIFT: SPSRSKBA

IČO 00151866

Zastúpený: Ing. Ondrej Varačka,

generálny tajomník služobného úradu Ministerstva vnútra Slovenskej republiky

na základe plnej moci č. p.: KM-OPS4-2018/001604-117 zo dňa 30.4.2018

(ďalej len „Objednávateľ“)

a

**Poskytovateľ:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

Tel:

Fax:

e-mail:

(ďalej len „Poskytovateľ“)

(Objednávateľ a Poskytovateľ ďalej spolu len „**Zmluvné strany**“ alebo každý samostatne aj ako „**Zmluvná strana**“)

**Článok II.**

**PREAMBULA**

* 1. Zmluvné strany uzatvárajú túto Zmluvu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. XX/2019 dňa XX.0X.2019 pod značkou XXXX -XXX (ďalej len „VO“).
  2. Základným účelom tejto Zmluvy je v súlade s výsledkom VO a prílohou č. 1. Opis predmetu zákazky, technické požiadavky tejto Zmluvy, použitou v súťažných podkladoch VO, zabezpečenie doručovania tabuliek s evidenčným číslom a papierových dokladov - osvedčenia o evidencii časť II. z pracoviska Centrum logistického zabezpečenia administratívnych činností Ministerstva vnútra Slovenskej republiky, Príboj 559, 976 13 Slovenská Ľupča na adresu príjemcu tabuľky s evidenčným číslom a osvedčením o evidencii časť II. , s pobytom alebo sídlom na území Slovenskej republiky, v štandardne uzatvorenom balení a od príjemcov odobratých/vrátených tabuliek s evidenčným číslom a s  dokladmi od vozidiel späť Objednávateľovi na adresu - Centrum logistického zabezpečenia administratívnych činností Ministerstva vnútra Slovenskej republiky, Príboj 559, 976 13 Slovenská Ľupča. Náhradným príjemcom tabuliek s evidenčným číslom a papierových dokladov - osvedčenia o evidencii časť II. sú útvary Policajného zboru – dopravné inšpektoráty s presným označením ich adresy uvedené v bode 4.2.2 Prílohy č.1 tejto Zmluvy.
  3. Objednávateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.
  4. Poskytovateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.

**Článok III.**

**PREDMET ZMLUVY A MIESTO ODOSLIELANIA ZÁSIELOK**

* 1. Predmetom tejto Zmluvy je záväzok Poskytovateľa, za podmienok dohodnutých v tejto Zmluve, doručovať zásielky Objednávateľa (ďalej len „zásielky“) pre určených príjemcov a od príjemcov odobraté tabuľky s evidenčným číslom a dokladmi od vozidiel späť Objednávateľovi v zmysle  článku II., bodu 2.2 tejto Zmluvy a záväzok Objednávateľa zaplatiť za doručenie zásielky cenu podľa článku VI.tejto Zmluvy.
  2. Zásielkami sa pre účely tejto Zmluvy rozumejú  štandardne uzatvorené balenia obsahujúce tabuľku s evidenčným číslom a papierový doklad - osvedčenie o evidencii časť II. s označením ich príjemcu, ako aj uzatvorené balenia obsahujúce odobraté tabuľky s evidenčným číslom a doklady od vozidiel príjemcov.
  3. Miestom odosielania zásielok je Centrum logistického zabezpečenia administratívnych činností Ministerstva vnútra Slovenskej republiky, Príboj 559, 976 13 Slovenská Ľupča (ďalej len „ pracovisko Slovenská Ľupča“).
  4. Príjemcami zásielok sú fyzické a právnické osoby s pobytom, alebo sídlom v Slovenskej republike alebo iné oprávnené osoby v zmysle Poštových podmienok – Všeobecná časť Poskytovateľa.
  5. Náhradným príjemcom sú útvary Policajného zboru – dopravné inšpektoráty s presným označením ich adresy uvedené v bode 4.2.2 Prílohy č.1 tejto Zmluvy. Prípadnú zmenu adresy útvaru alebo doplnenie nového útvaru vykoná Objednávateľ písomnou formou a uvedenú zmenu bezodkladne oznámi Poskytovateľovi.

* 1. Od príjemcov odobraté tabuľky s evidenčným číslom a doklady od vozidiel sa Poskytovateľ zaväzuje doručovať späť na adresu pracoviska v Slovenskej Ľupči, a to v pracovných dňoch v čase od 12.30 do 15.00 hod. miestneho času.

**Článok IV.**

**PRÁVA A  POVINNOSTI OBJEDNÁVATEĽA**

Objednávateľ sa zaväzuje:

4.1 Zabezpečiť riadne a čitateľné označenie zásielok adresnými údajmi jednotlivých príjemcov a dohodnutým čiarovým kódom pre elektronické spracovanie zásielok.

4.2 Oboznámiť zodpovedných zamestnancov pracoviska v Slovenskej Ľupči o spôsobe odovzdania zásielok Poskytovateľovi vrátane dohodnutých množstiev pre jednotlivé oblasti a o spôsobe prevzatia späť doručených zásielokod príjemcov, ktorí vracajú tabuľky s evidenčným číslom spolu s dokladmi od vozidiel.

4.3 Oboznámiť zodpovedných zamestnancov útvarov Policajného zboru – dopravných inšpektorátov podľa článku III, bodu 3.5 tejto Zmluvy o spôsobe prijímania nedoručených zásielok od Poskytovateľa.

4.4 Zasielať Poskytovateľovi prostredníctvom elektronického komunikačného modulu elektronický podací hárok.

4.5 V mieste odoslania/prevzatia v pracovných dňoch v čase od 12.30 do 15.00 hod. miestneho času, odovzdať Poskytovateľovi zásielky adresované príjemcom, resp. prijať od Poskytovateľa späť doručené zásielky od príjemcov, ktorí vracajú tabuľky s evidenčným číslom spolu s dokladmi od vozidiel.

4.6 Akúkoľvek zmenu času odovzdávania zásielok, resp. mimoriadne odoslanie zásielky bezodkladne oznámiť oprávnenej osobe dopravcu Poskytovateľa.

4.7 Spracovávať údaje o kuriéroch Poskytovateľa len za účelom plnenia predmetu tejto Zmluvy.

**Článok V.**

**PRÁVA A  POVINNOSTI POSKYTOVATEĽA**

5.1 Ak má Poskytovateľ v úmysle zadať plnenie, ktoré je predmetom tejto Zmluvy subdodávateľom, môže tak urobiť iba s predchádzajúcim písomným súhlasom Objednávateľa, ktorý takýto bez závažného a opodstatneného dôvodu neodoprie. V takomto prípade Poskytovateľ zodpovedá rovnako, akoby túto Zmluvu plnil sám.

5.2 V Prílohe č. 3 tejto Zmluvy sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

* 1. Poskytovateľ je oprávnený zmeniť subdodávateľa iba s predchádzajúcim písomným súhlasom Objednávateľa. Poskytovateľ je pritom povinný oznámiť Objednávateľovi údaje podľa bodu 5.2 tohto článku Zmluvy o novom subdodávateľovi. Poskytovateľ je povinný Objednávateľovi oznámiť akúkoľvek zmenu údajov u subdodávateľov, uvedených v Prílohe č. 3 tejto Zmluvy, a to bezodkladne.
  2. V prípade zmeny subdodávateľa je Poskytovateľ povinný najneskôr do piatich (5) pracovných dní odo dňa zmeny subdodávateľa predložiť objednávateľovi informácie o novom subdodávateľovi a predmete subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  3. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výberu subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  4. Poskytovateľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Poskytovateľa v zmysle zákona 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“).
  5. Ak sa budú na strane Poskytovateľa ako Zmluvnej strany podieľať viaceré subjekty, práva z tejto Zmluvy voči Objednávateľovi môže uplatňovať výlučne vedúci Poskytovateľ[ ], IČO: [ ]. Vedúci Poskytovateľ podľa predchádzajúcej vety je oprávnený vykonávať fakturáciu v mene Poskytovateľov, a tiež je za Poskytovateľov výlučne tento oprávnený vykonávať iné práva voči Objednávateľovi vyplývajúce z tejto Zmluvy alebo z právnych predpisov, pokiaľ táto Zmluva (vrátane príloh) v konkrétnom prípade neurčí inak. Subjekty na strane Poskytovateľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy.
  6. Poskytovateľ vyhlasuje, že v čase uzatvorenia tejto Zmluvy má splnené povinnosti, ktoré mu vyplývajú zo zákona o registri partnerov verejného sektora. V prípade, ak sa budú na strane Poskytovateľa ako Zmluvnej strany podieľať viaceré subjekty, podmienku podľa predchádzajúcej vety musia splniť všetky tieto subjekty, ak im táto povinnosť vyplýva zo zákona o registri partnerov verejného sektora.
  7. Poskytovateľ sa zaväzuje poskytnúť Objednávateľovi všetku súčinnosť nevyhnutnú na plnenie tejto Zmluvy.

Poskytovateľ sa zaväzuje:

* 1. Doručovať zásielky nasledujúci pracovný deň po ich prevzatí jednotlivým príjemcom.
  2. Potvrdiť prevzatie zásielok na doručenie v elektronickom podacom hárku a informáciu o tom bezodkladne, najneskôr do 6 hodín zaslať cez elektronický komunikačný modul do informačného systému Ministerstvu vnútra Slovenskej republiky.
  3. Informáciu o stave doručovania zásielky príjemcovi bezodkladne, najneskôr do 6 hodín zasielať cez elektronický komunikačný modul do informačného systému Ministerstvu vnútra Slovenskej republiky.
  4. Zásielky, ktoré neboli prevzaté príjemcom, odovzdať miestne príslušnému útvaru Policajného zboru - dopravnému inšpektorátu ako nedoručené, informovať o uložení zásielky príjemcu a túto informáciu bezodkladne, najneskôr do 6 hodín zasielať cez elektronický komunikačný modul do informačného systému Ministerstvu vnútra Slovenskej republiky.
  5. Zabezpečovať zasielanie odobratých tabuliek s evidenčným číslom a dokladov od prijímateľov pracovisku v Slovenskej Ľupči, vrátane ich zoznamu v elektronickej forme.
  6. Všestranne chrániť záujmy Objednávateľa a príjemcov, najmä s ohľadom na ochranu prepravy zásielok proti škodám, ktoré by mohli vzniknúť pri preprave zásielok a to najmä ich odcudzením. O strate, poškodení alebo odcudzení zásielky okamžite informovať Objednávateľa.
  7. Oznámiť akékoľvek nepravidelnosti, ktoré by mohli mať vplyv na dodržanie lehoty dopravy (napríklad poveternostné podmienky, dopravné nehody, neprítomnosť oprávnenej osoby, ktorá môže konať v záležitostiach odovzdávania a preberania zásielok Poskytovateľovi a pod. zabraňujúce doručenie zásielok v dohodnutom čase) bezodkladne Odboru dokladov a evidencií Prezídia Policajného zboru na tel. č. *(doplní verejný obstarávateľ pred podpisom zmluvy)*, fax č. *(doplní verejný obstarávateľ pred podpisom zmluvy)*a pracovisku v Slovenskej Ľupči na určené tel. č. *(doplní verejný obstarávateľ pred podpisom zmluvy)*.Uvedené informácie môžu byť zaslané aj e-mailom na e-mailovú adresu *(doplní verejný obstarávateľ pred podpisom zmluvy)* alebo prostredníctvom IS Fabasoft*(doplní verejný obstarávateľ pred podpisom zmluvy*.
  8. Poskytovateľ je povinný zabezpečiť ochranu prepravovaných zásielok.
  9. Po podpise tejto Zmluvy alebo pri každej zmene Zmluvy do troch pracovných dní písomne nahlásiť Objednávateľovi údaje:

5.17.1: o kuriéroch Poskytovateľa, oprávnených preberať zásielky v mieste odoslania v rozsahu:

1. meno a priezvisko,
2. rok narodenia,
3. miesto narodenia,
4. číslo občianskeho preukazu.

5.17.2: o prepravných vozidlách dopravcu v rozsahu:

a) evidenčné číslo vozidiel,

b) druh a značka vozidiel,

c) farba.

**Článok VI.**

**CENA A PLATOBNÉ PODMIENKY**

* 1. Dohodnutá cena za prepravované zásielky podľa tejto Zmluvy smerom z pracoviska v Slovenskej Ľupči na adresu príjemcov a späť, prípadne na adresy podľa článku III, bodu 3.5 tejto Zmluvy a v súlade s touto Zmluvou, je stanovená v zmysle zákona NR SR č. 18/1996 Z.z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon č. 18/1996 Z.z. o cenách a je uvedená v nasledovnej tabuľke:

|  |  |  |  |  |  |  |
| --- | --- | --- | --- | --- | --- | --- |
| **Názov** | **Celkové predpokladané množstvo zásielok** | **Jednotková cena bez DPH v EUR** | **Sadzba DPH**  **v %** | **Výška DPH**  **v EUR** | **Celková cena za predpokladané množstvo**  **v EUR bez DPH** | **Celková cena za predpokladané množstvo**  **v EUR s DPH** |
| Doručovateľská služba podľa špecifikácie uvedenej v tejto Zmluve, vrátane jej príloh | 700 000 |  |  |  |  |  |

* 1. Spätné preberanie zásielok od Poskytovateľa na pracovisku v Slovenskej Ľupči a na adresách podľa článku III, bodu 3.5 tejto Zmluvy nie je osobitne spoplatňované a  je neoddeliteľnou súčasťou poskytovania služieb Poskytovateľom Objednávateľovi v zmysle tejto Zmluvy.
  2. Cenu za predmet Zmluvy, realizovaný v súlade s podmienkami uvedenými v tejto Zmluve, Objednávateľ uhradí na základe faktúr, vyhotovených Poskytovateľom v zmysle právnych predpisov.
  3. Poskytovateľovi vznikne právo vyhotoviť faktúru za plnenie predmetu Zmluvy v jednotlivých kalendárnych mesiacoch po písomnom odsúhlasení protokolu o počte prepravených zásielok za príslušné fakturačné obdobie povereným pracovníkom pracoviska v Slovenskej Ľupči, s uvedením mena, funkcie, podpisom a  dátumom potvrdenia údajov v protokole, ktorý tvorí prílohu č. 2 tejto Zmluvy. Protokol musí byť zo strany Objednávateľa potvrdený najskôr v prvý pracovný deň kalendárneho mesiaca, nasledujúcom po mesiaci, v ktorom prebiehalo plnenie tejto Zmluvy. Faktúry bude Poskytovateľ vystavovať jedenkrát mesačne po ukončení kalendárneho mesiaca, v ktorom bolo realizované plnenie tejto Zmluvy.
  4. Vyhotovenú faktúru je Poskytovateľ povinný doručiť na adresu:

Ministerstvo vnútra Slovenskej republiky

Sekcia hnuteľného a nehnuteľného majetku

Odbor materiálno-technického zabezpečenia

Košická 47

1. Bratislava
   1. Splatnosť faktúry je tridsať (30) dní odo dňa doručenia faktúry Objednávateľovi zo strany Poskytovateľa za predpokladu, že doručená faktúra bude spĺňať všetky podmienky podľa bodu 6.7 tohto článku Zmluvy.
   2. Faktúra bude Objednávateľovi doručená v troch (3) vyhotoveniach a bude obsahovať okrem iných náležitostí v zmysle tejto Zmluvy a náležitostí podľa § 71 ods. 2 zákona č. 222/2004 Z.z. o dani z pridanej hodnoty v znení neskorších predpisov nasledujúce údaje:
2. presný názov a adresu Objednávateľa a Poskytovateľa,
3. identifikačné číslo Objednávateľa a Poskytovateľa,
4. identifikačné číslo pre DPH Poskytovateľa,
5. bankové spojenie a číslo účtu Poskytovateľa,
6. cenu za množstvo prepravených zásielok v uplynulom kalendárnom mesiaci v EUR bez DPH a s DPH,
7. sadzbu DPH v % a výšku DPH v EUR,
8. v obsahu faktúry sa uvedie číslo tejto Zmluvy,
9. poradové číslo faktúry a dátum jej vyhotovenia,
10. firemnú pečiatku Poskytovateľa a podpis(y) oprávnených zástupcov Poskytovateľa,
11. prílohou faktúry bude originál protokolu v zmysle bodu 6.4 tohto článku Zmluvy a zoznam počtu prepravených zásielok za uplynulý kalendárny mesiac od Poskytovateľa.
    1. V prípade, že doručená faktúra nebude spĺňať všetky podmienky podľa bodu 6.7 tohto článku Zmluvy, Objednávateľ je oprávnený vrátiť faktúru Poskytovateľovi, pričom nová lehota splatnosti tridsať (30) dní začne plynúť dňom doručenia novej faktúry vyhotovenej Poskytovateľom.
    2. Obálka, v ktorej bude faktúra doručovaná Poskytovateľom, bude označená nápisom „FAKTÚRA“. Faktúru je potrebné poslať ako doporučenú zásielku s doručenkou, resp. kuriérom alebo doručiť osobne na adresu Objednávateľa podľa bodu 6.5 tohto článku Zmluvy.
    3. Úhrada faktúry bude zabezpečená bezhotovostným platobným stykom prostredníctvom bankového účtu Objednávateľa uvedeného v záhlaví tejto Zmluvy na bankový účet Poskytovateľa uvedený v záhlaví tejto Zmluvy.
    4. Cenu predmetu Zmluvy dohodnutú v bode 1 tohto článku Zmluvy je možné meniť pri zmene colných a daňových predpisov a v zmysle zákona NR SR č. 18/96 Z.z. o cenách v znení neskorších predpisov. Cena sa považuje za uhradenú dňom odpísania finančných prostriedkov z účtu Objednávateľa.

**Článok VII.**

**ZODPOVEDNOSŤ ZA ŠKODU**

* 1. Zodpovednosť za škodu na zásielke sa riadi ustanoveniami § 622 a § 624 Obchodného zákonníka.
  2. Pri zistení škody spíšu Zmluvné strany protokol o škode, ktorý podpíšu ich oprávnení zástupcovia.
  3. Ak vznikne príjemcovi škoda v dôsledku oneskoreného doručenia alebo nedoručenia zásielky, škodu vymáhanú príjemcomje povinný uhradiť Poskytovateľ, s výnimkou prípadov zavinených vyššou mocou.
  4. Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán a ktoré nemôžu Zmluvné strany predvídať a ani nijakým spôsobom priamo ovplyvniť, napr. vojna, mobilizácia, živelné pohromy, požiare, karantény.

**Článok VIII.**

**ZMLUVNÉ POKUTY A ÚROK Z OMEŠKANIA**

* 1. V prípade nedodržania zmluvných podmienok v zmysle čl. V. tejto Zmluvy je Objednávateľ oprávnený fakturovať zmluvnú pokutu vo výške 0,05 % z faktúrovanej sumy za každý začatý deň omeškania.
  2. V prípade omeškania Objednávateľa s úhradou faktúry, je Poskytovateľ oprávnený fakturovať úrok z omeškania v zákonom stanovenej výške z fakturovanej sumy za každý deň omeškania.

**Článok IX.**

**OPRÁVNENÉ OSOBY**

* 1. Za účelom nevyhnutnej koordinácie Zmluvných strán pri plnení tejto Zmluvy, Objednávateľ menuje ako oprávnené osoby:

**zmluvné vzťahy:***(doplní verejný obstarávateľ pred podpisom zmluvy)*

**prevádzkové záležitosti:***(doplní verejný obstarávateľ pred podpisom zmluvy)*.

**fakturácia:***(doplní verejný obstarávateľ pred podpisom zmluvy)*.

9.2 Poskytovateľ menuje za účelom nutnej koordinácie zmluvných strán ako oprávnené osoby:

**zmluvné vzťahy:**

**prevádzkové záležitosti:**

**fakturácia:**

9.3. Prostredníctvom oprávnených osôb budú Zmluvné strany:

* 1. organizačne zabezpečovať všetky činnosti súvisiace s plnením tejto Zmluvy,
  2. koordinovať činnosť Zmluvných strán pri plnení tejto Zmluvy,
  3. informovať na vyžiadanie Zluvnej strany o postupe plnenia tejto Zmluvy,
  4. kontrolovať priebeh a postup plnenia tejto Zmluvy,
  5. pripravovať návrhy potrebných zmien a dodatkov tejto Zmluvy.

9.4 Každá Zmluvná strana je oprávnená zmeniť oprávnenú osobu ňou vymenovanú. Túto zmenu je povinná písomne oznámiť druhej Zmluvnej strane bez zbytočného odkladu. Na túto zmenu sa nevzťahuje povinnosť Zmluvných strán uzatvárať dodatok podľa článku XI.tejto Zmluvy.

9.5 Pracovisko v Slovenskej Ľupči písomne nahlási Poskytovateľovi do troch (3) pracovných dní od podpísania tejto Zmluvy zoznam oprávnených osôb, ktoré môžu konať v záležitostiach odovzdávania a preberania zásielok Poskytovateľovi.

**Článok X.**

**TRVANIE ZMLUVY A ZÁNIK ZMLUVY**

* 1. Táto Zmluva sa uzatvára na dobu 48 mesiacov odo dňa nadobudnutia jej účinnosti.
  2. Túto Zmluvu je možné ukončiť:

10.2.1 písomnou dohodou Zmluvných strán,

* + 1. písomným odstúpením od tejto Zmluvy,
    2. písomnou výpoveďou tejto Zmluvy.
  1. Objednávateľ je oprávnený písomne odstúpiť od tejto Zmluvy (ďalej len „**odstúpenie Objednávateľa**“) v prípade, ak:
     1. proti Poskytovateľovi začalo konkurzné konanie alebo reštrukturalizácia,
     2. Poskytovateľ vstúpil do likvidácie,
     3. Objednávateľ mal tri a viac Oprávnených reklamácii k podstatnej časti plnenia tejto Zmluvy,
     4. Poskytovateľ poruší povinnosť podľa článku V. bod 5.3 až 5.6 tejto Zmluvy,
     5. v čase jej uzavretia existoval dôvod na vylúčenie Poskytovateľa pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
     6. došlo k splneniu zákonných dôvodov na odstúpenie od Zmluvy (najmä § 19 zákona č.343/2015 Z.z.).,
     7. Poskytovateľ nebol v čase uzavretia tejto Zmluvy zapísaný v registri partnerov verejného sektora podľa zákona o registri partnerov verejného sektora alebo ak bol vymazaný z registra partnerov verejného sektora.
  2. Poskytovateľ je oprávnený písomne odstúpiť od tejto Zmluvy v prípade podstatného porušenia Zmluvy zo strany Objednávateľa, ktorým sa rozumie najmä prípad, ak je Objednávateľ v omeškaní s úhradou faktúry/faktúr o viac ako šesťdesiat (60) dní po lehote ich splatnosti.
  3. Objednávateľ je oprávnený písomne odstúpiť od tejto Zmluvy v prípade podstatného porušenia Zmluvy zo strany Poskytovateľa, ktorým sa rozumie prípad, ak Poskytovateľ koná v rozpore s touto Zmluvou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni.
  4. Odstúpenie od tejto Zmluvy musí mať písomnú formu, musí sa v ňom uviesť dôvod odstúpenia a musí byť doručené druhej Zmluvnej strane v súlade s touto Zmluvou. Odstúpenie nadobúda účinnosť dňom jeho doručenia druhej Zmluvnej strane.
  5. Odstúpením od tejto Zmluvy niektorou zo Zmluvných strán sa táto Zmluva zruší ku dňu doručenia odstúpenia druhej Zmluvnej strane. Pri odstúpení od tejto Zmluvy si Zmluvné strany ponechajú doterajšie plnenia. Objednávateľ určí spôsob vysporiadania ohľadom plnení, ktoré neboli riadne ukončené ku dňu zániku tejto Zmluvy.
  6. Zmluvná strana, ktorá odstúpi od tejto Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci.
  7. Túto Zmluvu môže každá zo Zmluvných strán písomne vypovedať aj bez udania dôvodu s výpovednou lehotou troch (3) mesiacov. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej Zmluvnej strane.

**Článok XI.**

**ZÁVEREČNÉ USTANOVENIA**

* 1. Zmluvné strany sa dohodli, že zmeny a doplnky k tejto Zmluve bude možné uskutočniť ina na základe očíslovaných písomných dodatkov, ktoré sa po nadobudnutí účinnosti stanú nedeliteľnou súčasťou tejto Zmluvy.
  2. Zmluva je vyhotovená v piatich(5) rovnopisoch s platnosťou originálu, pričom Poskytovateľ obdrží dva (2) rovnopisy a Objednávateľ tri (3) rovnopisy.
  3. Pre právne vzťahy bližšie neupravené touto Zmluvou sa aplikujú ustanovenia Obchodného zákonníka ako aj ďalšie súvisiace všeobecne záväzné právne predpisy platné na území Slovenskej republiky.
  4. Zmluva nadobúda platnosť dňom jej podpisu obidvomi Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlásy SR. Zmluvu zverejní Objednávateľ.
  5. Zmluvné strany vyhlasujú, že s touto Zmluvou boli oboznámené, že nebola uzatvorená v tiesni, ani za iných jednostranne nevýhodných podmienok a na znak súhlasu ju podpisujú.

**Prílohy, ktoré sú neoddeliteľnou súčasťou tejto Zmluvy:**

Príloha č. 1. Opis predmetu zákazky, technické požiadavky

Príloha č. 2: Vzor protokolu o počte prepravených zásielok

Príloha č. 3: Informácia o subdodávateľoch

V  Bratislave dňa . . . . . . . . . . . V ................... dňa . . . . . . . . . .

Za Objednávateľa: Za Poskytovateľa:

Príloha č. 1

k Zmluve o doručovaní tabuliek s evidenčným číslom

**Opis predmetu zákakzy, technická špecifikácia**

Príloha č. 2

k Zmluve o doručovaní tabuliek s evidenčným číslom

**Vzor protokolu o počte prepravených zásielok**

**PROTOKOL č. ..../201x**

**Zmluva o doručovaní tabuliek s evidenčným číslom č. .......**

(ďalej len „Zmluva“)

Na základe Zmluvy prepravil (spoločnosť, sídlo spoločnosti (ďalej len „prepravca“) v mesiaci ................ roku 201x pre potreby Ministerstva vnútra SR, Bratislava (ďalej len „Objednávateľ“) ................ (uvedie sa celkový počet) zásielok z Centra logistického zabezpečenia administratívnych činností Ministerstva vnútra Slovenskej republiky, Príboj 559, 976 13 Slovenská Ľupča na adresy uvedené na jednotlivých štandardne uzatvorených baleniach a späť.

V  ..........................dňa........................ V........................ dňa.........................

Za Objednávateľa: Za Poskytovateľa:

.............................................................. ................................................................

Príloha č. 3

k Zmluve o doručovaní tabuliek s evidenčným číslom

**Zoznam subdodávateľov**

**Identifikácia Poskytovateľa**

Obchodné meno:

Sídlo:

IČO:

Poskytovateľ má v úmysle zadať plnenie, ktoré je predmetom tejto Zmluvy nasledovným subdodávateľom

|  |  |  |  |
| --- | --- | --- | --- |
| **Obchodné meno** | **Sídlo/ miesto podnikania** | **IČO** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |
|  |  |  |  |
|  |  |  |  |

V *(doplniť miesto),* dňa *(doplniť dátum)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Meno, priezvisko a podpis osoby oprávnenej konať za Poskytovateľa*